কক্সবাজারের রামু উপজেলায় পৃথক ২টি সড়ক দুর্ঘটনায় শিশুসহ ২ জন নিহত হয়েছে। আহত হয়েছে  অন্তত ১০ জন। প্রত্যক্ষদর্শী ও পুলিশ জানায়, শুক্রবার সকালে রামু উপজেলার চা বাগান এলাকায় প্রাইভেট কারের চাপায় পিষ্ঠ হয়ে ঘটনাস্থলেই মারা যায় স্থানীয় সুরত আলমের ৩বছরের শিশু কন্যা রেশমিন। এসময় আরো ৩জন পথচারী আহত হয়।  অপরদিকে দুপুরে উপজেলার চাকমারকুল মাদ্রাসা গেইট এলাকায় টেকনাফগামী চেয়ারকোচের ধাক্কায় নিহত হন মোটর সাইকেল আরোহী উপজেলার লম্বরী পাড়ার মৃত মোহাম্মদ কালু সওদাগরের ছেলে মোহাম্মদ আমান উল¬াহ। এতে মোটর সাইকেলে থাকা অপর আরোহী আলা উদ্দিনসহ ৬ জন পথচারী আহত হয়েছে। আহতদের কক্সবাজার সদর হাসপাতালে ভর্তি করা হয়।